Oled armastav ja haavatav inimene ning otsid oma ellu kedagi sarnast, armsat ja hella. Sind võivad puudutada asjad, mida teised isegi ei märka. Sulle meeldib väga unistada ja õhulosse ehitada. Nii igapäevaelus kui ka seksis ei ole Sa kitsi suudluste ja kaunite sõnadega, partner tunneb end Sinuga tõeliselt hästi ja hoituna.
Oled üks neist inimestest, kes vajab armastust rohkem kui toitu või õhku, nii ei olegi imekspandav, et eelistad veeta enamuse ajast oma armsama seltsis. Kui armastus on mõlemapoolne, lased end sellest tundest haarata ning argielu tundub täiesti mõttetu. Meil ei jää üle muud kui kadestada Su partnerit, sest hooliv tähelepanu ei lakka kunagi olemast.
Sa ei suuda elada päevagi ilma kauni tundeta, mil nimeks armastus. Oled pidevalt mõnd uut suhet alustamas, kellessegi armumas- see lisab Su ellu adrenaliini. Oled harva pikaajalises suhtes, kuna täna võid olla armunud ühte inimesse, homme aga juba sootuks teise. Aga ehk polegi veel õige aeg tõsiseks suhteks ning elu armastuseks...
Sinu meeli köidab eelkõige hea välimus ja stiilne riietus. Panustad palju iseenda väljanägemisse ning tulemus on viimistletud ja pilkupüüdev, liaks kiirgad ka kuhjaga positiivset energiat, oled hea suhtleja ning üleüldse rõõmsameelne inimene. Sinu imetlejate hulk võib olla suurem kui arvad.
Pöörad üsna palju tähelepanu materiaalsetele väärtustele, mis on ka üheks suhete purunemise põhjuseks. Sulle pole oluline mitte ainult Su enda sissetulek vaid ka partneri oma. Samuti pöörad tähelepanu kaaslase sotsiaalsele staatusele ning välimusele. Tasub arvesse võtta, et selline suhtumine võib nii mõnedki inimesed ära hirmutada, muuhulgas ka need, kes Sulle väga hästi sobiks ...
Võimalik, et Sa pole oivalise välimusega, aga see-eest oled väga šarmantne ning ammendamatu energiaga. Inimesi köidab eelkõige su särav vaim. Oskad jätta head muljet, oled erudeeritud ning huvitav vestluspartner ning Sul on huvitavad mõtted. Püüad end alati arendada ning seda hinnatakse kõrgelt.
Tangot peetakse kurvaks tantsuks, aga see on kaunis kurbus. Sinu iseloom meenutab seda tantsu, kuna armastad perfektsust, korda, oled vaoshoitud ning teed alati teadlikke otsuseid. Kaalud põhjalikult läbi kõik variandid ning tegutsed põhimõttel “tark ei torma”. Pole sugugi kerge leida teed Sinu südamesse, aga kel see õnnestub, on leidnud truu ja usaldusväärse partneri.
Sulle meeldib aega veeta avalikes kohtades, Sind võib tihti kohata erinevates restoranides ja klubides. Lood probleemitult uusi tutvusi ning naudid näost näkku suhtlust. Sul on palju sõpru- tuttavaid, kellega suhtled meelsasti ka internetis, aga eelistad alati reaalset maailma.
Suhetes meeldib Sulle püsivus, nii püüad ka oma armastatuga võimalikult palju aega koos veeta. Pole midagi paremat kui intiimsus oma kaaslasega. Seks vabastab pingetest ning tunned end peale seda uue inimesena. Loomulikult pole see Su jaoks ainus lõõgastusviis, küll aga üks kiirematoimelisi. ..
Suhtud oma perekonda väga hoolivalt ning jagad nendega alati oma muresid ja rõõme. Su peresuhteid kadestavad paljud ning oled selle üle uhke. Tead, et perekond mõistab, toetab ja andestab alati, seega püüad selles sfääris kõik hästi hoida.
Mõnikord avastad kohkunult, et internet on Su pantvangi võtnud. Suudad end siiski vabaks rebida, sest hindad kõrgelt oma aega ja leiad, et kõigega peaks piiri pidama, ka internet pole erand. Aga juhtub siiski, et on Sul raske arvuti tagant lahkuda, sest saadavad infotulvad on sedavõrd põnevad. Julgeme väita, et oled netist parasjagu sõltuvuses ja kui jätkad sel viisil enda meelelahutamist, on Sind varsti reaalsesse maailma raske meelitada. Otsi rohkem seltsi oma sõpradelt ja näed, et ka reaalsel elul pole viga midagi.
Sulle meeldib sõna otseses mõttes olla vaba, naudid, et ei võlgne kellelegi midagi ega sõltu kellestki. Tõsine ja pikaajaline suhe on Sinu jaoks üsna hirmuäratav asi, seega ei mõtle Sa abielule veel niipea. Oled veendunud, et aega on selle kiire asjaga.Võimalik, et Sa mõtled nii, sest pole lihtsalt kohanud veel Seda Õiget.
Sinu elu eesmärk on perekond. Kui alustad uut suhet, mõtled kohe, et tema on nüüd See Õige. Oled pisut klammerduv ja eeldad, et Su armastatu veedab kogu oma vaba aja Sinuga. Samas omalt poolt pakud kindlustunnet ja ühist tulevikku.
Sinu standardid on üsna kõrged. Püüdled alati perfektsema iseendani ning üritad teistele head muljet jätta. Oled häiritud kui näed näed ebaviisakust kasvõi pisasjades. Naudid kontserte, teatrietendusi ning näitusi, sest Sulle meeldib end nendes valdkondades harida ja teha seda vastavas seltskonnas.
Püüad end alati heas vormis hoida, sport ning tasakaalustatud toitumine on loomulikult parimad abilised. Suudad probleemideta ahvatlustele vastu panna, eriti toidule ning tänu sellele on Su keha ka väga heas toonuses. Kõige selle juures on eriti olulised sihikindlus ning positiivne ellusuhtumine. Boonusena ei jäta Sa kindlasti külmaks ka vastassugu...
Sul on väga rikas fantaasiamaailm. Armastad unistada ja asju ette kujutada ning Sa ei arva, et need unistused peaks tingimata teoks saama. Hea kujutlusvõime aitab Sul toime tulla elus ka raskete olukordadega.
Mehe ja naise vaheline suhe tähendab Sinu jaoks eelkõige üksteisest hoolimist ja toetamist, nii et kui märkad partneri poolt mingit laadi isekust, võivad Su tunded kiiresti kahaneda. Olles armunud, oled valmis partneri jaoks kõik tegema ning eeldad sama pühendumust ka enda suhtes. Kui satud kokku inimesega, kes peab tähtsamaks eelkõige iseenda heaolu, pole sellel suhtel pikka iga.
Intelligentsed ja haritud inimesed tõmbavad Sind kui magnet ja püüad end alati sellise seltskonnaga ümbritseda. Käitud kombekalt ja ootad seda ka teistelt. Sinu jaoks on oluline, et vestluskaaslane oleks huvitav ja avardaks Sinugi teadmisi.
Suhtes hindad sarnast maailmavaadet ja vastastikust austust. Suhtud kõigesse täie tõsidusega ja armastus pole erand. Sinu jaoks pole piisav lihtsalt kooselu, peavad olema ka kaugemad eesmärgid. Teed tulevikuplaane ja kindlasti peaks selles protsessis osalema ka Su partner. Armastus on tõsine asi, mis muudab mõlema inimese elu põhjalikult.
Üle kõige maailmas soovid armastada ja olla armastatud. Sul on palju anda ja võibolla ongi armastus Sinu elu sisu. Ükski materiaalne asi ei saa selle tunde vastu. Sinu kaaslane on kahtlemata õnnelik, sest annad talle endast kõik ja hindad kõrgelt seda, mis Sul on.
Koged tihti tööalaseid ebaõnnestumisi, ilmselt seetõttu, et Sa ei armasta väga seda, mida teed. Kahtlemata on palganumber oluline, aga mitte vähemtähtis pole, et töö pakuks Sulle midagi ka emotsionaalselt. Kõik on Su enda kätes ja ehk leiad peagi ameti, mis Sulle tõeliselt meeldib.
Sa ei otsi tingimata head välimust, pigem head südant. Kaaslane ei pea olema viimase peal modell, aga ta peab olema kindlasti põnev vestluskaaslane, teil peaksid olema ühised arusaamad ja soovid. Oled inimene, kes võtab vaevaks teistesse süveneda, seega otsid intelligentset ja heasüdamlikku kaaslast.
Kiirgad suuremeelsust ning raha ei seisa Sinu käes kaua. Tihti juhtub, et ületad oma eelarvet ning seejuures pole eriti vahet palju sa palka saad. Kui korraldad peo, ei hoia sa söögi, joogi ja meelelahutuse pealt kokku. Või kui näed poes midagi, millest sa mööda minna ei suuda, laenad kasvõi raha, et asi saada. Sa ei kipu eriti mõtlema homsele või sellele, mis finantsolukord ootab Sind tulevikus, oled veendumusel, et raha on kulutamiseks ning ta tuleb ja läheb. Paneme Sulle südamele, et pisut tagavara poleks paha, sest kunagi ei tea, mis tulevik toob ja millistesse ootamatutesse olukordadesse võid sattuda.